喺英國嘅心理測量學研究係受達爾文嘅研究啟發嘅。喺1859年，達爾文出版咗佢嗰本名作《物種起源》，喺書入面提出物競天擇嘅概念，指出喺一個族群嘅生物當中會有個體差異，因為強壯啲或者聰明啲而比較擅長生存繁殖嘅個體會比較大機會能夠將自己身上嘅基因傳俾下一代，於是個生物族群嘅基因庫就會一代代噉有變化－即係個族群會進化。